# ᱥᱟᱭᱠᱷᱳᱢ ᱢᱤᱨᱟᱵᱟᱭ ᱪᱟᱱᱩ

ᱥᱟᱭᱠᱷᱳᱢ ᱢᱤᱨᱟᱵᱟᱭ ᱪᱟᱱᱩ| ᱒᱐᱑᱖ ᱮᱛᱚᱢ ᱮᱥᱤᱭᱟᱹ ᱜᱮᱢᱥ ᱨᱮ ᱪᱟᱱᱩ |
| ᱠᱷᱮᱞᱚᱸᱰᱤᱭᱟᱹ ᱩᱯᱩᱨᱩᱢ |
| ᱡᱟᱹᱛᱤᱭᱟᱹ |  ᱥᱤᱧᱚᱛ |
| ᱡᱟᱱᱟᱢ | ᱘ ᱚᱜᱚᱥᱴ ᱑᱙᱙᱔ (1994-08-08) ᱱᱳᱝᱯᱚᱠ ᱠᱟᱠᱪᱤᱝ, ᱤᱢᱯᱷᱟᱞ, ᱢᱟᱱᱤᱯᱩᱨ, ᱥᱤᱧᱚᱛ |
| ᱩᱥᱩᱞ | 1.50 m (4 ft 11 in) |
| ᱦᱟᱢᱟᱞ | 49 kg (108 lb) |
| ᱠᱷᱮᱞᱚᱸᱰ |
| ᱫᱤᱥᱚᱢ | ᱥᱤᱧᱚᱛ |
| ᱠᱷᱮᱞ | ᱦᱟᱢᱟᱞ ᱛᱩᱛᱩᱞᱤᱡ |
| ᱵᱤᱵᱷᱟᱜᱽ(ᱠᱚ) | ᱔᱙ ᱠᱮᱡᱤ |
| ᱢᱟᱪᱮᱫ | ᱵᱤᱡᱚᱭ ᱥᱚᱨᱢᱟ, ᱟᱨᱳᱱ ᱦᱳᱨᱪᱤᱝ |
|
ᱥᱤᱨᱯᱷᱟᱹ ᱨᱮᱭᱟᱜ ᱠᱟᱛᱷᱟ

|  |
| --- |
|  |
| ᱛᱤᱨᱞᱟᱹ ᱦᱟᱢᱟᱞ ᱛᱩᱛᱩᱞ |
| ᱚᱞᱮᱢᱯᱤᱠ ᱜᱮᱢᱥ |
| **ᱨᱩᱯᱟᱹ** | ᱴᱳᱠᱤᱭᱳ ᱒᱐᱒᱐ | ᱔᱙ ᱠᱮᱡᱤ |
| ᱡᱮᱜᱮᱛᱟᱹᱨᱤ ᱦᱟᱢᱟᱞ ᱛᱩᱞ ᱪᱮᱢᱯᱤᱭᱟᱱᱥᱤᱯ |
| **ᱥᱚᱱᱟ** | ᱒᱐᱑᱗ ᱮᱱᱟᱦᱤᱢ | ᱔᱙ ᱠᱮᱡᱤ |
| ᱮᱥᱤᱭᱟᱹ ᱪᱮᱢᱯᱤᱭᱟᱱᱥᱤᱯ |
| **ᱠᱟᱸᱥᱟ** | ᱒᱐᱒᱐ ᱛᱟᱥᱠᱷᱚᱱᱫᱽ | ᱔᱙ ᱠᱮᱡᱤ |
| ᱠᱚᱢᱚᱱᱳᱭᱮᱞᱛᱷ ᱜᱮᱢᱥ |
| **ᱨᱩᱯᱟᱹ** | ᱒᱐᱑᱔ ᱜᱞᱟᱥᱜᱳ | ᱔᱘ ᱠᱮᱡᱤ |
| **ᱥᱚᱱᱟ** | ᱒᱐᱑᱘ ᱜᱳᱞᱰ ᱠᱳᱥᱴ | ᱔᱘ ᱠᱮᱡᱤ |

 |

**ᱥᱟᱭᱠᱷᱳᱢ ᱢᱤᱨᱟᱵᱟᱭ ᱪᱟᱱᱩ** (ᱡᱟᱱᱟᱢ ᱘ ᱟᱜᱚᱥᱴ ᱑᱙᱙᱔) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱦᱟᱢᱟᱞ ᱛᱩᱛᱩᱞᱤᱡ ᱠᱟᱱᱟᱭ ᱾ ᱩᱱᱤ ᱫᱚ ᱒᱐᱒᱐ ᱴᱳᱠᱤᱭᱳ ᱚᱞᱮᱢᱯᱤᱠ ᱨᱮ ᱛᱤᱨᱞᱟᱹ ᱔᱙ ᱠᱮᱡᱤ ᱛᱷᱚᱠ ᱨᱮ ᱨᱩᱯᱟᱹ ᱡᱤᱛᱠᱟᱹᱨ ᱠᱟᱛᱮ, ᱱᱚᱣᱟ ᱠᱷᱮᱞᱚᱸᱰ ᱨᱮ ᱥᱤᱧᱚᱛ ᱞᱟᱹᱜᱤᱫ ᱯᱩᱭᱞᱩ ᱥᱤᱨᱯᱷᱟᱹ ᱮ ᱦᱟᱢᱮᱴ ᱟᱠᱟᱫᱟ ᱾ ᱒᱐᱑᱔ ᱥᱮᱨᱢᱟ ᱠᱷᱚᱱ ᱞᱮᱛᱟᱲ ᱜᱮ ᱔᱘ ᱠᱮᱡᱤ ᱛᱷᱚᱠ ᱨᱮ ᱡᱮᱜᱮᱛᱟᱹᱨᱤ ᱦᱮᱯᱨᱟᱣ ᱠᱚ ᱥᱟᱶ ᱡᱚᱯᱲᱟᱣ ᱢᱮᱱᱟᱭ ᱠᱟᱫᱮᱭᱟ, ᱢᱤᱨᱟᱵᱟᱭ ᱪᱟᱱᱩ ᱡᱮᱜᱮᱛᱟᱹᱨᱤ ᱦᱟᱢᱟᱞ ᱛᱩᱞ ᱪᱮᱢᱯᱤᱭᱟᱱᱥᱤᱯ ᱟᱨ ᱟᱭᱢᱟ ᱫᱷᱟᱣ ᱠᱚᱢᱚᱱᱳᱭᱮᱞᱛᱷ ᱜᱮᱢᱥ ᱨᱮ ᱥᱤᱨᱯᱷᱟᱹ ᱮ ᱡᱤᱛᱠᱟᱹᱨ ᱟᱠᱟᱱᱟ ᱾ ᱠᱷᱮᱞᱚᱸᱰ ᱨᱮ ᱩᱱᱤᱭᱟᱜ ᱮᱱᱮᱢ ᱠᱷᱟᱹᱛᱤᱨ ᱛᱮ ᱥᱤᱧᱚᱛ ᱥᱚᱨᱠᱟᱨ ᱩᱱᱤ ᱫᱚ ᱯᱚᱫᱽᱢᱚᱥᱨᱤ ᱢᱟᱹᱱ ᱛᱮᱭ ᱢᱟᱹᱱ ᱵᱮᱵᱷᱟᱨ ᱟᱠᱟᱫᱮᱭᱟ ᱾

## ᱯᱩᱭᱞᱩ ᱡᱤᱭᱚᱱ

ᱥᱟᱭᱠᱷᱳᱢ ᱢᱤᱨᱟᱵᱟᱭ ᱪᱟᱱᱩ ᱘ ᱟᱜᱚᱥᱴ ᱑᱙᱙᱔ ᱨᱮ ᱢᱟᱱᱤᱯᱩᱨ ᱨᱮᱭᱟᱜ ᱤᱢᱯᱷᱟᱞ ᱥᱚᱦᱚᱨ ᱠᱷᱚᱱ ᱓᱐ ᱠᱤᱞᱳᱢᱤᱴᱟᱨ ᱥᱟᱺᱜᱤᱧ ᱱᱳᱝᱯᱚᱠ ᱠᱟᱠᱪᱤᱝ ᱨᱮᱭ ᱡᱟᱱᱟᱢ ᱞᱮᱱᱟ ᱾ ᱑᱒ ᱥᱮᱨᱢᱟ ᱩᱢᱮᱨ ᱨᱮ ᱩᱱᱤᱭᱟᱜ ᱜᱷᱟᱨᱚᱸᱡᱽ ᱨᱮᱱ ᱦᱚᱲ ᱩᱱᱤᱭᱟᱜ ᱫᱟᱲᱮ ᱠᱚ ᱵᱟᱲᱟᱭ ᱧᱟᱢ ᱞᱮᱫ ᱛᱟᱭᱟ ᱾ ᱩᱱᱤ ᱫᱚ ᱟᱹᱰᱤ ᱟᱞᱜᱟ ᱛᱮᱜᱮ ᱞᱟᱹᱴᱩ ᱞᱟᱹᱴᱩ ᱥᱟᱦᱟᱱ ᱵᱩᱡᱽᱦᱟ ᱮ ᱤᱫᱤ ᱫᱟᱲᱮᱭᱟᱜ ᱠᱟᱱ ᱛᱟᱦᱮᱱᱟ ᱡᱚᱠᱷᱚᱱ ᱩᱱᱤᱨᱮᱱ ᱞᱟᱹᱴᱩ ᱵᱚᱭᱦᱟ ᱚᱱᱟ ᱛᱩᱞ ᱨᱮᱦᱚᱸ ᱮᱴᱠᱮᱴᱚᱬᱮ ᱮ ᱵᱩᱡᱷᱟᱹᱣᱮᱫ ᱛᱟᱦᱮᱫ ᱾

## ᱠᱟᱹᱢᱤ ᱡᱤᱭᱚᱱ

᱒᱐᱑᱔ ᱥᱮᱨᱢᱟ ᱨᱮᱭᱟᱜ ᱜᱞᱟᱥᱜᱳ ᱠᱚᱢᱚᱱᱳᱭᱮᱞᱛᱷ ᱜᱮᱢᱥ ᱨᱮ ᱔᱘ ᱠᱮᱡᱤ ᱛᱷᱚᱠ ᱨᱮ ᱨᱩᱯᱟᱹ ᱮ ᱡᱤᱛᱠᱟᱹᱨ ᱞᱮᱱᱟ ᱾

ᱢᱤᱨᱟᱵᱟᱭ ᱪᱟᱱᱩ ᱒᱐᱑᱖ ᱨᱮᱭᱟᱜ ᱨᱤᱭᱳ ᱚᱞᱮᱢᱯᱤᱠ ᱨᱮ ᱔᱘ ᱠᱮᱡᱤ ᱛᱷᱚᱠ ᱨᱮᱭ ᱵᱟᱪᱷᱟᱣ ᱞᱮᱱᱟ ᱾ ᱢᱮᱱᱠᱷᱟᱱ ᱩᱱᱤ ᱫᱚ ᱱᱚᱣᱟ ᱤᱵᱷᱮᱱᱴ ᱵᱟᱭ ᱯᱩᱨᱟᱹᱣ ᱫᱟᱲᱮᱭᱟᱫᱟ ᱪᱮᱫᱟᱜ ᱥᱮ ᱩᱱᱤ ᱫᱚ ᱠᱞᱤᱱ ᱟᱨ ᱡᱟᱨᱠ ᱥᱮᱠᱥᱟᱱ ᱨᱮᱭᱟᱜ ᱯᱮᱭᱟ ᱫᱟᱣ ᱨᱮ ᱢᱤᱫ ᱫᱷᱟᱣ ᱦᱚᱸ ᱦᱟᱢᱟᱞ ᱵᱟᱭ ᱨᱟᱠᱟᱵ ᱫᱟᱲᱮ ᱞᱮᱫᱟ ᱾

᱒᱐᱑᱗ ᱥᱮᱨᱢᱟ ᱨᱮ, ᱮᱱᱟᱦᱮᱭᱤᱢ, ᱥᱮᱞᱮᱫ ᱯᱚᱱᱚᱛ ᱟᱢᱮᱨᱤᱠᱟ ᱨᱮ ᱦᱩᱭ ᱞᱮᱱ ᱡᱮᱜᱮᱛᱟᱹᱨᱤ ᱦᱟᱢᱟᱞ ᱛᱩᱞ ᱪᱮᱢᱯᱤᱭᱟᱱᱥᱤᱯ ᱨᱮ ᱢᱤᱨᱟᱵᱟᱭ ᱪᱟᱱᱩ, ᱜᱩᱴ ᱑᱙᱔ ᱠᱮᱡᱤ (᱘᱕ ᱠᱮᱡᱤ ᱥᱱᱮᱪ ᱨᱮ ᱟᱨ ᱑᱐᱙ ᱠᱮᱡᱤ ᱠᱞᱤᱱ ᱟᱨ ᱡᱟᱨᱠ ᱨᱮ) ᱛᱩᱞ ᱠᱟᱛᱮ ᱠᱷᱮᱞᱚᱸᱰ ᱨᱮᱭᱟᱜ ᱨᱮᱠᱳᱨᱰ ᱵᱷᱟᱸᱜᱟᱣ ᱠᱟᱛᱮ ᱥᱚᱱᱟ ᱥᱤᱨᱯᱷᱟᱹ ᱮ ᱦᱟᱢᱮᱴ ᱞᱮᱫᱟ ᱾ ᱩᱱᱤᱭ ᱛᱩᱞ ᱟᱠᱟᱫ ᱜᱩᱴ ᱑᱙᱔ ᱠᱮᱡᱤ ᱢᱤᱫ ᱱᱟᱣᱟ ᱡᱮᱜᱮᱛᱟᱹᱨᱤ ᱨᱮᱠᱳᱨᱰ ᱠᱟᱱᱟ ᱾ ᱱᱚᱣᱟ ᱞᱟᱦᱟᱸ ᱨᱮ ᱱᱚᱣᱟ ᱢᱟᱹᱱ ᱫᱚ ᱥᱤᱧᱚᱛᱤᱭᱟᱹ ᱦᱟᱢᱟᱞ ᱛᱩᱛᱩᱞᱤᱡ ᱠᱚᱨᱱᱚᱢ ᱢᱟᱞᱮᱥᱚᱨᱤ ᱮ ᱧᱟᱢ ᱞᱮᱫᱟ, ᱢᱤᱨᱟᱵᱟᱭ ᱪᱟᱱᱩ ᱫᱚᱥᱟᱨ ᱥᱤᱧᱚᱛᱤᱭᱟᱹ ᱞᱮᱠᱟᱛᱮ ᱱᱚᱣᱟ ᱥᱤᱨᱯᱷᱟᱹ ᱮ ᱦᱟᱢᱮᱴ ᱠᱮᱫᱟ ᱾

᱒᱐᱑᱘ ᱨᱮ, ᱚᱥᱴᱨᱮᱞᱤᱭᱟ ᱨᱮᱭᱟᱜ ᱜᱳᱞᱰ ᱠᱳᱥᱴ ᱨᱮ ᱦᱩᱭ ᱞᱮᱱ ᱠᱚᱢᱚᱱᱳᱭᱮᱞᱛᱷ ᱜᱮᱢᱥ ᱨᱮ ᱢᱤᱨᱟᱵᱟᱭ ᱪᱟᱱᱩ, ᱑᱙᱖ ᱠᱮᱡᱤ (ᱥᱱᱮᱪ ᱨᱮ ᱘᱖ ᱠᱮᱡᱤ ᱟᱨ ᱠᱞᱤᱱ ᱟᱨ ᱡᱟᱨᱠ ᱨᱮ ᱑᱑᱐ ᱠᱮᱡᱤ) ᱦᱟᱢᱟᱞ ᱛᱩᱞ ᱠᱟᱛᱮ ᱠᱷᱮᱞᱚᱸᱰ ᱨᱮᱭᱟᱜ ᱨᱮᱠᱳᱨᱰ ᱵᱷᱟᱸᱜᱟᱣ ᱠᱟᱛᱮ ᱥᱚᱱᱟ ᱥᱤᱨᱯᱷᱟᱹ ᱮ ᱦᱟᱢᱮᱴ ᱞᱮᱫᱟ ᱾

ᱮᱯᱨᱤᱞ ᱒᱐᱒᱑ ᱨᱮ, ᱒᱐᱒᱑ ᱮᱥᱤᱭᱟᱹ ᱦᱟᱢᱟᱞ ᱛᱩᱞ ᱪᱮᱢᱯᱤᱭᱟᱱᱥᱤᱯ ᱨᱮ ᱩᱱᱤ ᱠᱟᱸᱥᱟ ᱥᱤᱨᱯᱷᱟᱹ ᱮ ᱡᱤᱛᱠᱟᱹᱨ ᱟᱠᱟᱱᱟ ᱾ ᱩᱱᱤ ᱫᱚ ᱥᱠᱮᱪ ᱨᱮ ᱘᱖ ᱠᱮᱡᱤ ᱟᱨ ᱠᱞᱤᱱ ᱟᱨ ᱡᱟᱨᱠ ᱨᱮ ᱑᱑᱙ ᱠᱮᱡᱤ ᱥᱟᱱᱟᱢ ᱨᱮ ᱒᱐᱕ ᱠᱮᱡᱤ ᱛᱩᱞ ᱞᱮᱫᱟ ᱾ ᱠᱞᱤᱱ ᱟᱨ ᱡᱟᱨᱠ ᱨᱮ ᱑᱑᱙ ᱠᱮᱡᱤ ᱛᱩᱞ ᱠᱟᱛᱮ ᱩᱱᱤ ᱫᱚ ᱱᱟᱣᱟ ᱡᱟᱹᱛᱤᱭᱟᱹᱨᱤ ᱟᱨ ᱡᱮᱜᱮᱛᱟᱹᱨᱤ ᱨᱮᱠᱳᱨᱰ ᱨᱮ ᱵᱮᱱᱟᱣ ᱠᱮᱫᱟ ᱾

ᱪᱟᱱᱩ ᱫᱚ ᱴᱳᱠᱤᱭᱳ ᱨᱮ ᱒᱐᱒᱐ ᱥᱤᱛᱩᱝ ᱚᱞᱮᱢᱯᱤᱠ ᱨᱮᱭᱟᱜ ᱔᱙ ᱠᱮᱡᱤ ᱛᱷᱚᱠ ᱨᱮ ᱜᱩᱴ ᱒᱐᱒ ᱠᱮᱡᱤ ᱛᱩᱞ ᱠᱟᱛᱮ ᱨᱩᱯᱟᱹ ᱮ ᱡᱤᱛᱠᱟᱹᱨ ᱟᱠᱟᱱᱟ ᱾ ᱩᱱᱤ ᱫᱚ ᱯᱩᱭᱞᱩ ᱥᱤᱧᱚᱛᱤᱭᱟᱹ ᱦᱟᱢᱟᱞ ᱛᱩᱛᱩᱞᱤᱡ ᱠᱟᱱᱟᱭ ᱡᱟᱦᱟᱸᱭ ᱫᱚ ᱚᱞᱮᱢᱯᱤᱠ ᱨᱮ ᱨᱩᱯᱟᱹ ᱦᱟᱢᱮᱴ ᱟᱠᱟᱫᱟ ᱾ ᱪᱟᱱᱩ ᱫᱚ ᱠᱞᱤᱱ ᱟᱨ ᱡᱟᱨᱠ ᱨᱮ ᱑᱑᱕ ᱠᱮᱡᱤ ᱛᱩᱞ ᱠᱟᱛᱮ ᱱᱟᱣᱟ ᱚᱞᱮᱢᱯᱤᱠ ᱨᱮᱠᱳᱨᱰ ᱮ ᱛᱮᱭᱟᱨ ᱟᱠᱟᱫᱟ ᱾

## ᱢᱟᱨᱟᱝ ᱚᱨᱡᱚ ᱠᱚ

ᱥᱤᱧᱚᱛ ᱨᱮᱱ ᱫᱤᱥᱚᱢ ᱜᱚᱢᱠᱮ ᱨᱟᱡᱤᱵᱽ ᱜᱟᱱᱫᱷᱤ ᱠᱷᱮᱞ ᱨᱚᱛᱱᱚ ᱥᱤᱨᱯᱷᱟᱹ ᱮ ᱪᱟᱞ ᱟᱭ ᱠᱟᱱᱟ, ᱨᱟᱥᱴᱨᱚᱯᱚᱛᱤ ᱵᱷᱚᱵᱚᱱ, ᱱᱟᱣᱟ ᱫᱤᱞᱞᱤ ᱾
## ᱥᱤᱨᱯᱷᱟᱹ

### ᱡᱟᱹᱛᱤᱭᱟᱹᱨᱤ

* ᱨᱟᱡᱤᱵᱽ ᱜᱟᱱᱫᱷᱤ ᱠᱷᱮᱞ ᱨᱚᱛᱱᱚ (᱒᱐᱑᱘)
* ᱯᱚᱫᱽᱢᱚᱥᱨᱤ (᱒᱐᱑᱘)

### ᱮᱴᱟᱜ

* ᱒᱐᱑᱗ ᱡᱮᱜᱮᱛᱟᱹᱨᱤ ᱦᱟᱢᱟᱞ ᱛᱩᱞ ᱪᱮᱢᱯᱤᱭᱟᱱᱥᱤᱯ ᱨᱮ ᱥᱚᱱᱟ ᱦᱟᱢᱮᱴ ᱠᱷᱟᱹᱛᱤᱨ ᱢᱟᱱᱤᱯᱩᱨ ᱥᱚᱨᱠᱟᱨ ᱯᱟᱥᱴᱟ ᱥᱮᱫ ᱠᱷᱚᱱ 20 ᱞᱟᱠᱷ (US$᱒᱗,᱘᱐᱐) ᱾

* ᱒᱐᱒᱐ ᱴᱳᱠᱤᱭᱳ ᱥᱤᱛᱩᱝ ᱚᱞᱮᱢᱯᱤᱠ ᱨᱮ ᱠᱳᱣᱟᱞᱤᱯᱷᱟᱭ ᱠᱷᱟᱹᱛᱤᱨ ᱢᱟᱱᱤᱯᱩᱨ ᱥᱚᱨᱠᱟᱨ ᱯᱟᱥᱴᱟ ᱥᱮᱫ ᱠᱷᱚᱱ 10 ᱞᱟᱠᱷ (US$᱑᱓,᱙᱐᱐) ᱾

* ᱴᱳᱠᱤᱭᱳ ᱚᱞᱮᱢᱯᱤᱠ ᱨᱮ ᱥᱮᱞᱮᱫ ᱞᱟᱹᱜᱤᱫ ᱢᱟᱱᱤᱯᱩᱨ ᱥᱚᱨᱠᱟᱨ ᱯᱟᱥᱴᱟ ᱥᱮᱫ ᱠᱷᱚᱱ 25 ᱞᱟᱠᱷ (US$᱓᱔,᱘᱐᱐) ᱾

᱒᱐᱒᱐ ᱴᱳᱠᱤᱭᱳ ᱥᱤᱛᱩᱝ ᱚᱞᱮᱢᱯᱤᱠ ᱨᱮ ᱨᱩᱯᱟᱹ ᱦᱟᱢᱮᱴ ᱠᱷᱟᱹᱛᱤᱨ ᱛᱮ
* ᱥᱤᱧᱚᱛ ᱥᱚᱨᱠᱟᱨ ᱯᱟᱥᱴᱟ ᱥᱮᱫ ᱠᱷᱚᱱ 50 ᱞᱟᱠᱷ (US$᱖᱙,᱖᱐᱐) ᱾
* ᱢᱟᱱᱤᱯᱩᱨ ᱥᱚᱨᱠᱟᱨ ᱯᱟᱥᱴᱟ ᱥᱮᱫ ᱠᱷᱚᱱ ᱑ ᱠᱳᱴᱤ (US$᱑᱓᱙,᱑᱔᱖),
* ᱨᱮᱞᱣᱮ ᱢᱤᱱᱤᱥᱴᱨᱤ ᱯᱟᱥᱴᱟ ᱥᱮᱫ ᱠᱷᱚᱱ ᱒ ᱠᱳᱴᱤ (US$᱒᱗᱘,᱒᱙᱒) ᱟᱨ ᱥᱟᱢᱟᱝᱼᱠᱚᱸᱭᱮ ᱥᱤᱢᱟᱹ ᱨᱮᱞᱣᱮ ᱨᱮ ᱯᱨᱳᱢᱳᱥᱚᱱ ᱾

## ᱥᱟᱹᱠᱷᱭᱟᱹᱛ

## ᱵᱟᱨᱦᱮ ᱡᱚᱱᱚᱲ